Reino Routavaara

Reino Richard Routavaara, vuoteen 1927 Rosvall (8. joulukuuta 1907 Oulu – 14. tammikuuta 1991) oli suomalainen opettaja ja historioitsija.

Henkilöhistoria
Routavaaran vanhemmat olivat vahtimestari Oskar Vilhelm Rosvall ja Anna Pieniniemi. Toimittaja Akseli Routavaara oli hänen veljensä. Reino Routavaara oli naimisissa vuodesta 1935 talousopettaja Elsa Rakel Tuomaisen kanssa. Routavaara tuli ylioppilaaksi 1927 ja valmistui filosofian kandidaatiksi 1931.  Hän toimi opettajana Tyrväällä 1933–1937 ja Oulun yhteislyseossa 1937–1963. Oulun yliopiston opettajainvalmistuslaitoksen historian lehtorina Routavaara toimi vielä ennen eläkkeelle jäämistään.

Julkaisuja
 Piirteitä Oulun triviaalikoulun historianopetuksesta viime vuosisadan alkupuolella, 1935, julkaisussa Koulu ja menneisyys: Suomen kouluhistoriallisen seuran vuosikirja 1935, ss. 44–76
 Oulun kaupungin säästöpankki vuosina 1845–1945, 1945
 Sanomalehti Kaleva 1899–1949: puoli vuosisataa kulttuurityötä Pohjois-Pohjanmaalla, 1949
 Oulun kaupungin synty ja sen väkiluvun kehitys, 1955, sanomalehti Kaleva, 29.5.1955, s. 1, 14, 15

Lähteet

 Suomalaiset opettajat
 Suomalaiset historioitsijat
 Suomalaiset tietokirjailijat
 Vuonna 1907 syntyneet
 Vuonna 1991 kuolleet